open-index/open-wikipedia-markdown huggingface dataset:
நாத் பாய்

**நாத் பாப்பு பாய்** (*Nath Bapu Pai*) (25 செப்டம்பர் 1922 - 18 சனவரி 1971)  என்பவர் இந்திய விடுதலைப் போராட்ட வீரர், வழக்கறிஞர். இந்திய நாடாளுமன்ற உறுப்பினராவார். இவர் பிரஜா சோசலிச கட்சியின் முக்கியத் தலைவர்களில் ஒருவர் ஆவார்.

இவர் ஆஸ்திரியாவைச் சேர்ந்த சக சோசலிசவாதியான கிறிஸ்டலை திருமணம் செய்துகொண்டார். இவர் மராத்தி மற்றும் ஆங்கிலத்தில் சிறந்த சொற்பொழிவாளராக அறியப்பட்டார். இந்திய மக்களவையில் இவர் மேற்கொண்ட விவாதங்கள் குறித்து மூத்த பத்திரிகையாளர் வ. ரங்காச்சாரி குறிப்பிடுகையில் "இவர் பேசத் தொடங்கினால் மக்களவை முழுவதும் இவர் வசமாகிவிடும். ஆளுங்கட்சியைக் கதிகலங்கவைத்துவிடுவார். ஆங்கிலம், மராத்தி, சம்ஸ்கிருதம் என்று எல்லா மொழிகளிலிருந்தும் மேற்கோள்களாக வந்து விழும். பழைய சம்பவங்களை நினைவுகூர்வார். கதைகளைச் சொல்வார். தான் பேசவந்த விஷயத்தைவிட்டு சற்றும் விலகமாட்டார். சட்டபூர்வமாக எதையும் அலசுவார். கேட்போர் உணர்ச்சிவசப்பட்டு கண்கலங்கச் செய்துவிடுவார். மிகவும் நாசூக்காகவும் பேச வேண்டியவற்றை அழகாகவும் பேசி, பல இளம் உறுப்பினர்களுக்கு அவர் முன்மாதிரியாக இருந்திருக்கிறார்"  என்று குறிப்பிட்டுள்ளார்.

## சாதனைகள்

* 1952 ஆம் ஆண்டு பெல்காம் பகுதியிலிருந்து மும்பை மாநில சட்டமன்றத் தேர்தலில் இவர் போட்டியிட்டார். 
* இந்தியப் பொதுத் தேர்தல், 1957, இந்தியப் பொதுத் தேர்தல், 1962  மற்றும் இந்தியப் பொதுத் தேர்தல், 1967 ஆகிய தேர்தல்களில் ராஜாபூர் மக்களவைத் தொகுதியிலிருந்து தொடர்ந்து மூன்று முறை தேர்ந்தெடுக்கப்பட்டார். 
* இவர் 1971 சனவரியில் அந்த ஆண்டின் பொதுத் தேர்தலுக்கு முன்பே இறந்தார். இவரது சோசலிச நண்பரான மது தண்டவதே இவரது ராஜாபூர் தொகுதியில் இருந்து மக்களவை உறுப்பினராக வெற்றி பெற்றார். 
* கொங்கன் இரயில்வே அவரது சிந்தனையில் இருந்தது. இந்தியாவின் மேற்கு கடற்கரை இரயில் பாதைக்கான கோரிக்கைகளை தொடர்ச்சியாக நாத் பாய் எழுப்பிவந்தார். 
* 1954 இல்,  நாத் பாய் ஆஸ்திரியாவைத் தலைமையிடமாகக் கொண்ட  சோசலிச இளைஞர் பன்னாட்டு ஒன்றியத்தின் தலைவராக தேர்ந்தெடுக்கப்பட்டார். இப்பதவிக்கு முதன்முதலில் தேர்ந்தெடுக்கப்பட்ட ஐரோப்பியரல்லாத முதல் தலைவர் இவர் என்பது குறிப்பிடத்தக்கது.

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1971 இறப்புகள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:1922 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:சிந்துதுர்க் மாவட்ட நபர்கள்
பிரஜா சோசலிச கட்சி

**பிரஜா சோசலிஸ்ட் கட்சி** (*Praja Socialist Party*) (PSP) என்பது ஒரு இந்திய அரசியல் கட்சி ஆகும்.  இது ஜெயபிரகாஷ் நாராயண், ஆச்சார்யா நரேந்திர தேவா மற்றும் பாசுவோன் சிங் (சின்ஹா) ஆகியோர் தலைமையில் நிறுவப்பட்ட ஒரு சோசலிச கட்சி ஆகும். இது பின்னர் சவகர்லால் நேருவின் நெருங்கிய நண்பரும், இந்திய தேசிய காங்கிரசின் முன்னாள் தலைவரான ஆச்சார்ய கிருபளானியின்  தலைமையிலான கிசான் மஸ்தூர் பிரஜா கட்சியுடன் இணைக்கப்பட்டது .

## மேற்கோள்கள்

பகுப்பு:இந்திய அரசியல் கட்சிகள்
முதலாம் பல்கேரிய பேரரசு

**முதலாம் பல்காரியப் பேரரசு** (*First Bulgarian Empire*) என்பது கிபி 7 வது மற்றும் 11 ஆம் நூற்றாண்டுகளுக்கிடையே இடைக்கால பல்கேரிய பிரதேசமாக இருந்தது. இதன் பகுதிகள் தென்கிழக்கு ஐரோப்பாவை உள்ளடக்கி இருந்தது. இந்தப் பேரரசு 681 இல் அஸ்பரூக் என்பவரின் தலைமையிலான பல்கர் பழங்குடியினரால் நிறுவப்பட்டது. இவர்கள் தெற்கு ஸ்லாவிக் பழங்குடியினரின் உதவியுடன் கான்ஸ்டன்டைன் IV இன் தலைமையிலான பைசண்டைன் இராணுவத்தை தோற்கடித்தனர். இப்பேரரசின் அதிகாரத்தின் உச்சக்கட்டத்தில், பல்கேரியா தன்யூப் நதி வளைவில் இருந்து கருங்கடல் வரையில் மற்றும் தினேப்பர் ஆற்றில் இருந்து அட்ரியாடிக் கடலுக்கு பரவியது.

பால்கன் பகுதியில் இப்பேரரசானது பலமானதாக உருவெடுத்ததால், பல நூற்றாண்டுகளாக பைசான்டைன் பேரரசுடன் நீண்டகால தொடர்பினை கொண்டிருந்தது, சில நேரங்களில் நட்பு நாடகவும் மற்றும் சில நேரங்களில் மிகப்பெரிய விரோதியாகவும் இருந்தது. பல்கேரிய பேரரசு பைசான்டைன் பேரரசுடன் பல போர்களை நடத்தியது.இப்பேரரசு பைசான்டைன் அரசின் வடக்கே உள்ள பிரதான எதிரியாக மாறியது. எதிரிகளாக இருப்பினும் இந்த இரு நாடுகளும் பல முறை சமாதானம் அடைந்தும், கூட்டணியாகவும் செயல்பட்டன. அவற்றில் குறிப்பிடத்தக்கவை கான்ஸ்டான்டினோப்பில் நகரை இரண்டாம் முறையாக அரபு படை முற்றுகையிட்ட போது பல்கேரிய இராணுவம் அந்த முற்றுகையை தகர்த்து அரேபிய இராணுவத்தை அழித்ததால், தெற்காசிய ஐரோப்பாவில் படையெடுக்க இருந்த அரபு இராணுவத்தின் முயற்சியைத் தடுத்தது.

பைசாந்தியம் பல்கேரிய பேரரசின் பகுதிகளில் வலுவான கலாச்சார செல்வாக்கைக் கொண்டிருந்தது, இது 864 ஆம் ஆண்டில் பல்கேரியப்ப் பகுதிகளில் கிறித்துவ மதத்திற்கு மாறுவதற்கு வழிவகுத்தது.அவார் ககானேட் பகுதியின் சிதைவுக்கு பிறகு பல்கேரிய பேரரசு அதன் வடமேற்கு பகுதியான பன்னோனியன் சமவெளி வரை விரிவாக்கம் அடைந்தது.பின்னர் பெகெனெக்ஸ் மற்றும் க்யூமன்ஸ் ஆகியோரின் முன்னேற்றத்தை பல்கேரியர்கள் எதிர்கொண்டனர், மேலும் மாக்யர்ஸ் மீது ஒரு வெற்றிகரமான தாக்குதலை நடத்தி, பன்னோனியாவில் நிரந்தரமாக தங்களின் ஆளுமையை நிலைநிறுத்தினர்.9 ஆம் நூற்றாண்டின் பிற்பகுதியிலும், 10 ஆம் நூற்றாண்டின் ஆரம்பத்திலும் முதலாம் சிமியன் பைஸாண்டியர்களின் மீது தாக்குதல் நடத்தி வெற்றிகளைப் பெற்றார்.அதன் பிறகு, அவர் பேரரசர் பட்டத்தை ஏற்றுக்கொண்டார். மேலும் அவர் பல்கேரிய மாநிலத்தை மிகப்பெரிய அளவிற்கு  விரிவுபடுத்தினார்.917 ல் அஞ்சியலஸ் போரில் பைசான்டைன் இராணுவத்தை அழித்தபின், பல்கேரியர்கள் 923 மற்றும் 924 இல் கான்ஸ்டாண்டினோபுலை முற்றுகையிட்டனர். ஆயினும் பைசண்டைன்கள் 1014 இல், இரண்டாம் பேசில் இன் கீழ், க்ளைடியன் போரில் பல்கேரியர்கள் மீது தாக்குதல் நடத்தி வெற்றி அடைந்தனர். 1018ல், கடைசி பல்கேரிய கோட்டையானது பைசாந்தியப் பேரரசிடம் சரணடைந்தது. இதன் மூலம் முதலாம் பல்கேரிய பேரரசு முடிவுக்கு வந்தது.

## மேற்கோள்கள்

பகுப்பு:பல்காரியாவின் வரலாறு
பகுப்பு:கிழக்கு ஐரோப்பாவின் வரலாறு
பகுப்பு:முன்னாள் பேரரசுகள்
எட்டிப்பல்லிதலாவ்

**எட்டிப்பல்லிதலாவ்** (ETTIPALLITALAV) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  33  வீடுகள் உள்ளன. கிராமத்தின் மொத்த மக்கள் தொகையானது 163 ஆகும். இதில் ஆண்கள் எண்ணிக்கை  84, பெண்களின் எண்ணிக்கை 79 என உள்ளது. மக்களின் கல்வியறிவு விகிதமானது  57.46 %  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
போல்லா புல்லி இராமையா

**போல்லா புல்லி இராமையா** (*Bolla Bulli Ramaiah*) என்பவர் ஓர் இந்திய அரசியல்வாதி ஆவார். ஆந்திரப்பிரதேசத்தின் கிழக்கு கோதாவரி மாவட்டம் தாடிபாக்கா நகரத்தில் 1926 ஆம் ஆண்டு சூலை மாதம் 9 ஆம் தேதியன்று இவர் பிறந்தார்.ஆந்திரப்பிரதேச மாநிலத்தின், ஏலூர் பாரளுமன்றத் தொகுதியிலிருந்து இராமையா 8,9,10 மற்றும் 12 ஆவது மக்களவைத் தேர்தலுக்கான வேட்பாளராகப் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.
 
தெலுங்கு தேசம் கட்சியைச் சேர்ந்த இவர் மத்திய அமைச்சராகவும் பணியாற்றினார். 2018 பிப்ரவரி 14 ஆம் தேதியன்று மறைந்தார்.

## மேற்கோள்கள்

பகுப்பு:1926 பிறப்புகள்
பகுப்பு:1918 இறப்புகள்
பகுப்பு:இந்திய அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:1938 பிறப்புகள்
பகுப்பு:2018 இறப்புகள்
பனகமுட்லு

**பனகமுட்லு**  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், காவேரிப்பட்டிணம் ஊராட்சி ஒன்றியத்துக்கு உட்பட்ட  ஒரு கிராமம் ஆகும்.
## வரலாறு
இந்தக் கிராமத்தில் உள்ள ஒரு மாந்தோப்பில் சுமார் 500 ஆண்டு பழமையான கல்வெட்டுடன் கூடிய நடுகல்லை வரலாற்று ஆய்வாளர்கள் கண்டறிந்தனர். இந்த நடுகல்லில் வீரன் ஒருவன் வில்லேந்தி போரிடுவது போன்ற புடைப்புச் சிற்பம் அமைக்கப்பட்டுள்ளது. இச்சிற்பத்தின் மேற்புறம் 9 வரிகளில் கல்வெட்டு வரிகள் உள்ளன. இக்கல்வெட்டு தகவலின்படி தற்போது பனகமுட்லு என்று அழைக்கப்படும் இந்த ஊர் கடந்த 500 ஆண்டுக்கு முன்னர் **வண்ணக்கமுட்டல்** என்று அழைக்கப்பட்ட செய்தி தெரிய வந்தது. அப்போது இந்த ஊரின் மீது படையெடுத்து வந்த *மாமயதண்ணாக்கன்* என்பவரது படையை அழித்து, தானும் இறந்து போனார் *காமிண்டர் கோவிந்தாண்டை ஆந்தையந்த அடியான் பணிக்கமாராயன்* என்பவரின் மகனான *படலன்* என்ற வீரன். இந்த வீரனது உயிர் தியாகத்தை போற்றும் வகையில் *கோவிந்தாண்டை* என்பவர் இந்த நடுகல்லை செதுக்கவைத்தார். இக்கல்லை *காணிக்காத்தான்* என்பவர் நட்டார். 
## ஊரில் உள்ள கோயில்கள்
* பனகமுட்லு சாப்ரம் அனுமந்தராய சுவாமி கோயில்
* பனகமுட்லு சாப்பரம் சூத்திர கரக தேவதை கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கிசான் மஸ்தூர் பிரஜா கட்சி

**கிசான் மஸ்தூர் பிரஜா கட்சி** என்பது இந்தியாவின் ஒரு அரசியல் கட்சியாகும். இது 1951 இல் நிறுவப்பட்டது, பின்வந்த ஆண்டில் இக் கட்சியும், சோசலிச கட்சியும் இணைந்து  பிரஜா சோசலிச கட்சியாக உருவானது. 'விவசாயத் தோழிலாளர் மக்கள் கட்சி' என்றும் அழைக்கப்பட்டது.

## வரலாறு
இக்கட்சியானது 1951 சூனில் இந்திய தேசிய காங்கிரசு கட்சியில் அதிருப்தியுற்றவரான ஆச்சார்ய கிருபளானியின் தலைமையில் நிறுவப்பட்டது. இதன் முக்கிய இரண்டு  தலைவர்கள்   : பிரபுல்லா சந்திர கோஷ் மற்றும் தங்குதூரி பிரகாசம் ஆகியோர். இவர்கள் முறையே மேற்கு வங்கத்திலும், மெட்ராஸ் மாகாணத்திலும் முதலமைச்சராக இருந்தவர்களாவர். 1951 ஆம் ஆண்டு நடந்த இந்தியாவின் முதல் மக்களவைத் தேர்தலில் இக்கட்சி போட்டியிட்டது. இத்தேர்தலில் 16 மாநிலங்களில் போட்டியிட்டு பத்து மக்களவை இடங்களை வென்றது, இதில் மதறாஸ் மாநிலத்தில் ஆறு தொகுதிகளும், மைசூர் மாநிலத்தில், தில்லி, உத்தரப் பிரதேசம் மற்றும் விந்திய பிரதேசம் ஆகிய மாகாணங்களில் தல ஒரு தொகுதிகள் அடங்கும். இக்கட்சி மொத்தம் 5.8% வாக்குகளைப் பெற்றது. என்றாலும் மாநில சட்டமன்றங்களில் 77 இடங்களை மட்டுமே வென்றது. 1952 செப்டம்பரில் சோசலிச கட்சியுடன் இணைந்தது.

## குறிப்புகள்

பகுப்பு:இந்திய அரசியல் கட்சிகள்
பகுப்பு:1951இல் நிறுவப்பட்ட அரசியல் கட்சிகள்
கொல்லப்பள்ளி (கிருஷ்ணகிரி)

**கொல்லப்பள்ளி** (Gollapalle )  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இக்கிராமத்தில்  130  வீடுகள் உள்ளன. கிராமத்தின் மொத்த மக்கள் தொகையானது 532 ஆகும். இதில் ஆண்கள் எண்ணிக்கை  270, பெண்களின் எண்ணிக்கை 255 என உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஜாங்ஜியாஜீ கண்ணாடிப் பாலம்

**ஜாங்ஜியாஜீ கண்ணாடிப் பாலம்**   என்பது சீனாவின்,  வுலிங்யுவான் பகுதியில்  ஜாங்ஜியாஜீ மலைப் பகுதியில் உள்ள வான்நடைப் பாலம் ஆகும். கண்ணாடிப் பாலமானது சுற்றுலாப்பயணிகளைக் கவருவதற்காகக்  கட்டப்பட்டுள்ளது. இந்தப்  பாலத்தின் தரைப்பகுதியானது கண்ணாடியால் ஆனதாக, கீழே பார்க்கும் விதத்தில் அமைக்கப்பட்டுள்ளது. இது திறக்கப்பட்டபோது உலகின் மிக நீண்டதும்,  மிகப்பெரிய கண்ணாடி பாலமுமாக இது இருந்தது. இப்பாலமானது 2016 ஆகஸ்ட் 20 அன்று பொது மக்களுக்காக திறக்கப்பட்டது.  இந்த பாலமானது மொத்தம்    நீளமும்,    அகலமும் கொண்டதாக, தரைமட்டத்திலிருந்து சுமார்  உயரத்தில் அமைந்துள்ளது.  இப்பாலமானது சீனாவின் நடு ஹுனான் மாகாணத்தில் சாங்ஜியாஜ் தேசிய வன பூங்காவில் உள்ள இரண்டு மலைகளுக்கு இடையே உள்ள பள்ளத்தாக்குக்குக்கு இடையில் நீண்டுள்ளது. இந்த பாலத்தில் ஒரு நேரத்தில் 800 பேர் வரை நடந்து செல்லும் விதத்தில் கட்டப்பட்டுள்ளது. இந்த பாலத்தை இசுரேலிய கட்டிடக் கலைஞரான ஹய்ம் டோட்டன் வடிவமைத்துள்ளார்.  

இந்தக் கண்ணாடிப் பாலத்தைக் கட்டுவதற்காக இதன் இருபுறங்களிலும் பிரம்மாண்டமான நான்கு ஆதரவுத் தூண்களை பொறியாளர்கள்  அமைத்துள்ளனர். இந்தக் கண்ணாடிப் பாலத்தில் மொத்தம் 120 க்கும் மேற்பட்ட உறுதியான கண்ணாடிகளானது உலோகச் சட்டங்களில் பொருத்தப்பட்டுள்ளன. இந்தக் கண்ணாடிகள் ஒவ்வொன்றும் மூன்று அடுக்குக் கனமும் இரண்டு அங்குல தடிமனும் கொண்டவை. இந்தக் கண்ணாடி பாலத்தின் அடிப்பகுதியில் இடத்தில் மூன்று  ஊஞ்சல்கள் அமைக்கப்பட்டுள்ளன. மேலும் இப்பாலத்திலிருந்து 285 அடி உயரத்திலிருந்து   பங்கீ ஜம்பிங் சாகசத்தில் ஈடுபட முடியும். இதுவே உலகில் உயரமான பங்கீ ஜம்பிங் உள்ள இடமாக கருதப்படுகிறது.  

இந்தப் பாலத்தின் பராமரிப்புக் குழுவின் கூற்றின்படி, இப்பாலமானது அதன் வடிவமைப்பு, கட்டுமானம் போன்றவற்றில் பத்து உலக சாதனைகளைப் புரிந்துள்ளது.  

தற்போதைய நிலையில் உலகின் நீண்ட கண்ணாடிப் பாலம் என்ற தகுதியை  ஹாங்காங்குக்கு அருகில் உள்ள, ஏபெய் மாகாணத்தில் உள்ள ஒரு கண்ணாடிப் பாலம் அடைந்துள்ளது.  

## மூடுதலும் மறு திறப்பும்
பாலம் திறந்த பிறகு எதிர்பார்க்காத அளவுக்குச் சுற்றுலாப் பயணிகளின் எண்ணிக்கை குவியத் தொடங்கியதால் பாலம் திறந்த பதிமூன்றாவது நாளே 2016 செப்டம்பர் மாதத்தில் பாலம் சில நாட்கள்  மூடப்படுவதாக அதிகாரிகள் தெரிவித்தனர்.  பாலத்தில், ஒரு நேரத்தில் 800 பேர் நடக்கும் விதத்தில் வடிவமைக்கப்பட்டுள்ளது. மேலும் நாள் ஒன்றுக்கு சுமார் 8,000 பேர் வருவார்கள் என எதிர்பார்க்கப்பட்ட நிலையில், ஒரு நாளைக்கு 80,000க்கும் மேற்பட்ட சுற்றுலா பயணிகள் குவிந்தனர்.  இதனால்  பாலத்தைக் காணவரும் சுற்றுலாப் பயணிகளுக்கான வாகன நிறுத்துவிட வசதி, நுழைவுக் கட்டணம், பயணிகளுக்கான சேவை ஆகியவை அதிகாரிகளால் சரிசெய்யப்பட்டன. இதன்பிறகு 2016 செப்டம்பர் 30 அன்று பாலம் மீண்டும் திறக்கப்பட்டது.  

## மேற்கோள்கள்

பகுப்பு:Coordinates on Wikidata
பகுப்பு:சீனாவில் பாலங்கள்
பாண்டம் காந்தி மோகன்

**பாண்டம் காந்தி மோகன்** (*Pantam Gandhi Mohan*) என்பவர் ஓர் இந்திய அரசியல்வாதி ஆவார். இந்திய தேசிய காங்கிரசு கட்சியின் உறுப்பினராகவும் இவர் இருந்தார். ஆந்திர சட்டப்பேரவையின் உறுப்பினராக கிழக்கு கோதாவரி மாவட்டத்தைச் சேர்ந்த பெத்தபுரம் தொகுதியிலிருந்து சிரஞ்சீவியின் பிரயாராயம் கட்சியின் மூலம் தேர்ந்தெடுக்கப்பட்டார். 2009 ஆம் ஆண்டு முதல் 2014 ஆம் ஆண்டு வரை சட்டப்பேரவை உறுப்பினராக மோகன்  பணியாற்றினார். சமீபத்தில் இவர் பவன் கல்யானின் யனசேனா கட்சியில் சேர்ந்தார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
அளேகுந்தாணி

**அளேகுந்தாணி** (HALEKUNDANI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  149  வீடுகள் உள்ளன. கிராமத்தின் மொத்த மக்கள் தொகையானது 650 ஆகும். இதில் ஆண்கள் எண்ணிக்கை  344, பெண்களின் எண்ணிக்கை 306 என உள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கொல்லப்பள்ளி (சூளகிரி)

**கொல்லப்பள்ளி** (Gollapalle )  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், சூளகிரி ஊராட்சி ஒன்றியம், சென்னப்பள்ளி ஊராட்சிக்கு உட்பட்ட  ஒரு கிராமம் ஆகும்.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் தொலைவிலும், சூளகிரியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கரடிஅள்ளி

**கரடிஅள்ளி** அல்லது (**கரடிஹள்ளி**) (KARADIHALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும், காவேரிப்பட்டணத்தில் இருந்து 7 கிலோமீட்டர் தொலைவிலும், மாநிலத் தலைநகரான சென்னையில் இருந்து 279 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1041  வீடுகள் உள்ளன. கிராமத்தின் மொத்த மக்கள் தொகையானது 4150 ஆகும். இதில் ஆண்கள் எண்ணிக்கை  2162, பெண்களின் எண்ணிக்கை 1988 என உள்ளது. மக்களின் கல்வியறிவு விகிதமானது  59.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஜார்ஜ் இவானோவ்

**ஜார்ஜ் இவானோவ்** (*Gjorge Ivanov*) மாசிடோனியா (வடக்கு மாசிடோனியா) நாட்டில் உள்ள அரசியல்வாதி ஆவார். இவர் தற்போது அந்நாட்டின் குடியரசு தலைவராக 2009 முதல் உள்ளார்.

## ஆரம்ப கால வாழ்க்கை
ஜார்ஜ் இவனோவ் 2 மே 1960 இல் வாலன்டோவோவில் பிறந்தார். அவர் தனது சொந்த ஊரில் முதன்மை மற்றும் உயர்நிலை கல்வியை முடித்தார். அவர் தனது 27 ஆம் வயது வரை வாலன்டோவிலேயே இருந்தார், பின்பு மாசிடோனியாவின் தலைநகரான ஸ்கோப்ஜேக்கு குடிப்பெயர்ந்தார்.இவானோவ் மஜா இவனோவா என்பவரை மணந்தார்.
## அரசியல் மற்றும் சமுதாய செயற்பாடு
யூகோஸ்லாவிய சகாப்தத்தில் இருந்து இவனோவ் அரசியல் ரீதியாக தீவிரமாக செயல்பட்டு வருகிறார், அவர் இந்நாட்டை அரசியல் பன்முகத்தன்மை மற்றும் சந்தைப் பொருளாதாரத்திற்கு நகர்த்தினார். 1990 வரை அவர் யூகோஸ்லாவியாவின் சோசலிச இளைஞர் கழகத்தின் ஒரு செயலராக இருந்தார், மற்றும் இந்த அமைப்பின் கடைசி தலைமை உறுப்பினர் ஆவார்.அங்கு அரசியல் அமைப்பு முறையை சீர்திருத்துவது, அரசியல் பன்முகத்தன்மை மற்றும் சுதந்திர சந்தைப் பொருளாதாரத்தை மேம்படுத்துவதில் அவர் பணியாற்றினார்.அவர் மாசிடோனியன் அரசியல் அறிவியல் சங்கத்தின் நிறுவனர் மற்றும் கௌரவ தலைவர் ஆவார்.
## வடக்கு மாசிடோனியாவின் குடியரசுத்தலைவர்

### பிரச்சாரம் மற்றும் தேர்தல்
2009 ஜனவரி 25 ம் தேதி, மாசிடோனிய பாராளுமன்றத்தின் வலிமையான கட்சியாக இருந்த VMRO-DPMNE கட்சி ஜார்ஜ் இவானோவை 2009 பாராளுமன்றத் தேர்தலில், தனது குடியரசுத் தலைவர் வேட்பாளராக நிறுத்தியது. அவர் VMRO-DPMNE இன் வேட்பாளராக முன்மொழியப்பட்டாலும், அவர் கட்சி உறுப்பினராக இல்லை.தனது பிரச்சாரத்தின் போது, இவனோவ் அவர் ஜனாதிபதியாக தேர்ந்தெடுக்கப்பட்டால், "மாசிடோனியா குடியரசின் ஜனாதிபதியும் கிரேக்க குடியரசின் ஜனாதிபதிக்கும் இடையே ஒரு கூட்டத்தை வலியுறுத்துவேன்" என்று அறிவித்தார் மற்றும் அவரது முக்கியக் குறிக்கோளானது கிரேக்கத்துக்கும் மாசிடோனியாவுக்கும் இடையே உள்ள நீண்டக்கால பிரச்சனையை தீர்த்துவைப்பதாக கூறினார்.
2009 மாசிடோனிய ஜனாதிபதித் தேர்தலின் முதல் சுற்றில் மாசிடோனியாவின் 343,374 (35.06%) குடிமக்கள் இவானோவ்விற்கு வாக்களித்தனர். அவரை எதிர்த்து போட்டியிட்ட சமூக ஜனநாயகவாதி கட்சியைச் சார்ந்தவர்  20.45% வாக்குகளுடன் இரண்டாம் இடம் பிடித்தார். ஜனாதிபதி தேர்தலின் இரண்டாவது சுற்றில் இவானோவ் 453,616 வாக்குகளைப் பெற்று வெற்றி அடைந்தார். எதிர்க்கட்சி வேட்பாளர் 264,828 வாக்குகளைப் பெற்று தோல்வியை அடைந்தார்.
ஏப்ரல் 16 அன்று, ஒரு விழாவில் இவானோவ் நாட்டின் தேர்தல் ஆணையத்திடமிருந்து ஜனாதிபதி சான்றிதழைப் பெற்றார்.
### பதவியேற்பு
இவானோவ் மே 12, 2009 இல் பதவியேற்றார்.  பதவிப் பிரமாணம் எடுத்துக்கொண்ட பின், மாசிடோனிய பாராளுமன்றத்தில் தனது உரையை ஆரம்பித்தார். தனது உரையில் தனது முக்கிய வேளைகளாகக் குறிப்பிட்டது - மாசிடோனியாவை ஐரோப்பிய ஒன்றியம் மற்றும் நேட்டோவில் உறுப்பினராக மாற்றுவது,அண்டை நாடுகளுடன் நல்ல உறவுகளைக் கொள்வது குறிப்பாக கிரீஸ் நாட்டுடன் நல்லுறவை கொள்வது மற்றும் நாட்டின் பொருளாதாரத்தை மீட்பது.
## மேற்கோள்கள்


பகுப்பு:வடக்கு மக்கெதோனியா
தோத்தா பாலகோட்டி ரெட்டி

**தோத்தா  பாலகோட்டி ரெட்டி** (*Dodda Balakoti Reddy*) என்பவர் ஓர் இந்திய அரசியல்வாதி ஆவார். இந்தியாவின்
ஆந்திர பிரதேச மாநிலம்  சாட்டனாபள்ளி சட்டமன்ற தொகுதியின்  சட்டப்பேரவை உறுப்பினராக 1989 மற்றும் 1994 ஆம் ஆண்டுகளில் பணிபுரிந்தார்.  ரெட்டி இந்திய தேசிய காங்கிரசு கட்சியின் உறுப்பினராக இருந்தார்.
 
## மேற்கோள்கள்

பகுப்பு:இந்திய அரசியல்வாதிகள்
பிசு(டிரைமெத்தில்சிலில்)மெர்க்குரி

**பிசு(டிரைமெத்தில்சிலில்)மெர்க்குரி** (Bis(trimethylsilyl)mercury) என்பது (CH3)3-Si-Hg-Si-(CH3)3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை பிசு(மும்மெத்தில்சிலில்)பாதரசம் என்ற பெயராலும் அழைக்கலாம். 

## தயாரிப்பு

1963 ஆம் ஆண்டு வைபெர்கு மற்றும் குழுவினர் முதன்முதலில் இச்சேர்மத்தை தயாரித்தனர். டிரைமெத்தில்சிலில் புரோமைடுடன் சோடியம் இரசக்கலவையை வினைபுரியச் செய்து இவர்கள் பிசு(டிரைமெத்தில்சிலில்)மெர்க்குரியைத் தயாரித்தனர்.

: 2 Na + Hg + TMSBr &rarr; TMS2Hg + 2 NaBr

## வினைகள்

100-160 ° செல்சியசு வெப்பநிலைக்கு பிசு(டிரைமெத்தில்சிலில்)மெர்க்குரியை தொடர்ச்சியாக சூடுபடுத்தும்போது அல்லது ஓர் ஈத்தர் கரைசலாக ஒளியில் படநேரும்போது இது எக்சாமெத்தில்டைசிலேனாக சிதைவடைகிறது :. 

TMS2Hg → (CH3)3Si-Si(CH3)3 + Hg

பிசு(டிரைமெத்தில்சிலில்)மெர்க்குரி சேர்மம் ஐதரசன் குளோரைடுடன் வினைபுரிந்தால் டிரைமெத்தில்சிலேனும் டிரைமெத்தில்சிலில்குளோரைடும் உருவாகின்றன :.
 
TMS2Hg + HCl → TMSH + TMSCl + Hg

## மேற்கோள்கள்

## மேலும் வாசிக்க

* 

பகுப்பு:பாதரச(II) சேர்மங்கள்
பகுப்பு:மும்மெத்தில்சிலில் சேர்மங்கள்
வாழறும்பு

**வாழறும்பு**, தமிழ்நாட்டின் கரூர் மாவட்டம், கடவூர் வட்டம், கடவூர் ஊராட்சி ஒன்றியம், கடவூர் ஊராட்சிப் பகுதியில் உள்ள சிறு மலைத் தொடர்களில் ஒன்றான  **புள்ளமுழுங்கி மலை**யில், அழகிய நீரூற்று உள்ளது. இதனை வாழறும்பு சுனை என்பர். புள்ளமுழுங்கி மலையின் அடிவார கிராமமான வலையப்பட்டியிலிருந்து  2 கி.மீ. காட்டுப் பாதையில் நடந்து சென்று வாழறும்பு சுனையை அடைய வேண்டும். மரங்கள் நிறைந்த வாழறும்பு சுனைப் பகுதி எப்போதும் குளிர்ச்சியாக காணப்படும்.  மேலும் இப்பகுதியில்  தேவாங்குகள் மற்றும் சிவப்பு ஓணான் காணப்படுகிறது. வாழறும்பு பகுதியை சுற்றுலாத்தளமாக்க கடவூர் பொதுமக்கள் அரசிடம் கோரிக்கை வைத்துள்ளனர். 
 
## மேற்கோள்கள்

## வெளி இணைப்புகள்
*  கடவூர் புள்ளமுழுங்கி மலை - வாழறும்பு சுனை 

பகுப்பு:கரூர் மாவட்டம்
டிரைபீனைல்பாசுபீன் செலீனைடு

**டிரைபீனைல்பாசுபீன் செலீனைடு**  (*Triphenylphosphine selenide* ) என்பது (C6H5)3PSe   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமபாசுபரசு சேர்மமான இதை முப்பீனைல்பாசுபீன் செலீனைடு என்றும் அழைக்கலாம். வெண்மை நிறத்தில் திண்மமாக காணப்படும் டிரைபீனைல்பாசுபீன் செலீனைடு பெரும்பாலான கரிமக் கரைப்பான்களில் கரைகிறது. பிற செலீனியம் சேர்மங்களைத் தயாரிக்க இது பயன்படுத்தப்படுகிறது. டிரைபீனைல்பாசுபீனுடன் பொட்டாசியம் செலீனோசயனேட்டை வினைபுரியச் செய்தால் டிரைபீனைல்பாசுபீன் செலீனைடை தயாரிக்க இயலும்.  
ஒற்றைசரிவச்சு, முச்சரிவச்சு  கட்டமைப்புகளுடன் முறையே P21/c மற்றும் P1 இடக்குழுக்களுடன் இரண்டிலும் பாசுபரசில் நான்முகி வடிவத்துடன் ஒற்றைப் படிகங்கள் தனித்துப் பிரிக்கப்படுகின்றன.
  
## மேற்கோள்கள்

பகுப்பு:செலீனைடுகள்
பகுப்பு:பீனைல் சேர்மங்கள்
பகுப்பு:கரிமபாசுபேன்கள்
மொகமது அமானுல்லா கான்

**மொகமது அமானுல்லா கான்** (*Moh Amanullah Khan*) என்பவர் ஓர் இந்திய அரசியல்வாதி ஆவார். இந்தியாவின்
ஆந்திர பிரதேச மாநிலம் சந்திராயன்குட்டா  சட்டமன்ற தொகுதியின்  சட்டப்பேரவை உறுப்பினராக 1978 மற்றும் 1999 ஆம் ஆண்டுகளில் பணிபுரிந்தார். 1989 ஆம் ஆண்டு அனைத்திந்திய மச்சிலிசு-இ-இட்டிகாதுல் முசுலிமீன் கட்சி, 1994 ஆம் ஆண்டில்  மச்சிலிசு பச்சாவ் டெக்ரீக் கட்சிகளில் சேர்வதற்கு முன்பு 1978, 1983 மற்றும் 1985 ஆம் ஆண்டுகளில் ஒரு சுயாதீன வேட்பாளராக பல சந்தர்ப்பங்களில் அமானுல்லா கான்  தன்னுடைய அரசியல் விசுவாசத்தை வெளிப்படுத்தியுள்ளார். 
 
## மேற்கோள்கள்

பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
இளவரசன் (திரைப்படம்)

**இளவரசன்** (*Ilavarasan*) 1992 ஆம் ஆண்டு இயக்குநர் செந்தில்நாதன் இயக்கிய தமிழ்த் திரைப்படமாகும். இந்த படத்தில் ஆர். சரத்குமார் மற்றும் சுகன்யா ஆகியோர் முன்னணி பாத்திரங்களில் நடித்துள்ளனர். இந்த திரைப்படத்திற்கு இசையமைப்பாளர் தேவா இசை அமைத்துள்ளார். இது 15 ஜனவரி 1992 இல் வெளியிடப்பட்டது.

## கதாப்பாத்திரங்கள்
* ஆர். சரத்குமார் - விஜய்
* சுகன்யா - பூங்கோட்
* கவுண்டமணி
* கவிதா - லட்சுமி
* செந்தில்நாதன் - மீராசு
* செந்தாமரை
* வெண்ணிற ஆடை மூர்த்தி - கனகு
* நிழல்கள் ரவி - செல்வநாயகம்
* சி. ஆர். சரஸ்வதி - செல்வநாயகத்தின் மனைவி
* வடிவேலு
* சாமிக்கண்ணு
* பயில்வான் ரங்கநாதன்
* அஸ்வனி குமார்
* எம். ராஜ்குமார்
* கோகிலா - கண்ணாத்தா
* வி. ஆர். திலகம்
* வசந்தா
* ஷர்மிலி
* வசந்தி
* சுசீலா பட்டி
* குழந்தை புஷ்பா
* வி.தமிழகன்

## ஒலிப்பதிவு

இந்த திரைப்படத்திற்கு இசையமைப்பாளர் தேவா இசை அமைத்துள்ளார்.இந்த படத்தில் 5 பாடல்கள் உள்ளன.

## மேற்கோள்கள்


பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வடிவேலு நடித்த திரைப்படங்கள்
அகில்யா ரங்னேகர்

**அஹில்யா ரங்னேகர்** (1922-2009) என்பவர் ஒரு இந்திய அரசியல்வாதியாவார். இவர் இந்தியாவின் கம்யூனிஸ்ட் கட்சியின் (மார்க்சிஸ்ட்) ஒரு தலைவர்.  மேலும் 1977 முதல் 1980 வரை  வடமத்திய மும்பை மக்களவைத் தொகுதியின் உறுப்பினராக இருந்தார்.

## ஆரம்ப வாழ்க்கை
புனேவில் பிறந்தவரான அஹில்யா. எட்டு குழந்தைகளில் இளையராவார். பி. டி. ரணதிவே இவரது அண்ணன் ஆவார்.

## அரசியல் வாழ்க்கை
1943 இல்  இந்தியப் பொதுவுடைமைக் கட்சி உறுப்பினரானா அஹில்யா, சம்யுக்த மகாராஷ்டிர இயக்கத்தில் தீவிரமாகப் பங்கேற்றார். 1943இல் பரேல் மகிளா சங்கத்தின் நிறுவனர்களில் ஒருவராவார். அதுவே பின்னாளில் ஜன்வாடி மகிளா சங்கமாக வளர்ந்தது.  அனைத்திந்திய ஜனநாயக மாதர் சங்கத்தின்  அங்கம் இது.  இவர்  ஜனநாயக மாதர் சங்கத்தின் தேசிய அதன் தேசிய செயல்தலைவராக 2001 இல் தேர்ந்தெடுக்கப்பட்டார். 1961 முதல் மும்பை மாநகராட்சி மன்ற உறுப்பினராக 19 ஆண்டுகள் இருந்தார்.  மகாராஷ்டிர  1983 முதல் 86 வரை மகாராட்டிர இந்திய பொதுவுடமைக் கட்சி (மார்க்சிஸ்ட்) மாநிலக் குழுச் செயலாளராக பதவி வகித்தார்.  1978 முதல் 2005 வரை அதன் மையக் குழு உறுப்பினராக இருந்தார். 1975 இல், இந்திய தொழிற்சங்க மையத்தின்  (சிஐடியு) பொதுக்குழுவுக்குத் தேர்ந்தெடுக்கப்பட்ட அவர், 1979 இல் அதன் துணைத் தலைவரானார்.

## தனிப்பட்ட வாழ்க்கை
அஹில்யா 1945 இல் பி. பீ. ரங்னேகரை மணந்தார். இவர்களுக்கு  அஜித் மற்றும் அபி என்னும் இரு மகன்கள்.

## குறிப்புகள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:2009 இறப்புகள்
பகுப்பு:1922 பிறப்புகள்
இரண்டாம் கான்ஸ்டன்டைன்

**இரண்டாம் கான்ஸ்டன்டைன்** 337 முதல் 340 வரை ரோமானிய பேரரசராக இருந்தார். அவர் மகா கான்ஸ்டன்டைனின் (முதலாம் கான்ஸ்டன்டைன்) மூத்த மகனாவார். இவர் அவரது சகோதரர்களுடன் இணைந்து இணை பேரரசராகவும் இருந்தார். இவர் இத்தாலி மீது அவரது சகோதரன் முதலாம் கான்ஸ்டன்ஸ் நடத்திய படையெடுப்பில் தோல்வியடைந்து பின் அப்போரில் மரணமும் அடைந்தார். 
## பிறப்பும் அரசாட்சியும்
இரண்டாம் கான்ஸ்டன்டைன் மகா கான்ஸ்டன்டைனின் (முதலாம் கான்ஸ்டன்டைன்) மூத்த மகனாவார். இவர் ஃபாஊடா மற்றும் கான்ஸ்டன்டைனுக்கு பெப்ரவரி 316 இல் அர்லஸில் பிறந்தார்.இவர் கிறிஸ்தவராக வளர்க்கப்பட்டார். 317 ஆம் ஆண்டு மார்ச் 1 ஆம் தேதியன்று இவர் சீசராக அறிவிக்கப்பட்டார். 323 இல், ஏழு வயதில்,சார்மாதியர்களுக்கு எதிராக அவரின் தந்தை நடத்திய இராணுவ தாக்குதலில் பங்கு பெற்றார். பத்து வயதில், அவரது ஒன்றுவிட்ட சகோதரர் கிறிஸ்பஸின் மரணத்திற்கு பிறகு, கவுல் பகுதிக்கு தளபதியாக நியமிக்கப்பட்டார். பின்பு முதலாம் கான்ஸ்டன்டைன், கோத் இனத்தினருக்கு எதிராக நடத்திய தாக்குதலின் போது இவரை தளபதியாக நியமித்தார்.

337 ஆம் ஆண்டில் அவரின் தந்தையின் மரணத்தைத் தொடர்ந்து, கான்ஸ்டன்டைன் II ஆரம்பத்தில் அவரது சகோதரர்கள் இரண்டாம் கான்ஸ்டான்டியஸ் மற்றும் கான்ஸ்டன்ஸுடன் இணைந்து பேரரசராக ஆனார், எனினும் பேரரசு அவர்களுக்கும் அவர்களது உறவினர்களான டால்மத்தியஸ் மற்றும் ஹன்னிபாலியனஸ் ஆகியோர்க்கு பிரித்தளிக்கப்பட்டது. ஆனால் இது சில காலத்திற்கு மட்டுமே நிலைத்தது. முதலாம் கான்ஸ்டன்டைனின் மகன்கள் இராணுவத்தை பயன்படுத்தி உறவினர்கள் குடும்பத்தை படுகொலை செய்து பேரரசை கைபற்றினர். அதன் விளைவாக, மூன்று சகோதரர்கள் பனோனியாவில் கூடினர், அங்கு 337 செப்டம்பர் 9 அன்று ரோமானிய உலகத்தை தங்களுக்குள்ளே பிரித்தார்கள்.

## மேற்கோள்கள்


பகுப்பு:உரோமைப் பேரரசர்கள்
மலர் (தொலைக்காட்சித் தொடர்)

**மலர்** என்பது 1 ஏப்ரல் முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 7.30 மணிக்கு ஒளிபரப்பான திரில்லர் மர்மம் மற்றும் காதல் நிறைந்த ஒரு நாடகத் தொலைக்காட்சி தொடர் ஆகும். இந்த தொடரை ஜெய் அமர் சிங் என்பவர் இயக்க, அருண், நயனா ஷெட்டி, சந்தோஷ், வைஸ்ணவி, கீதா போன்ற பலர் நடித்துள்ளனர்.

மலர் என்ற இளம்பெண் கதிர் என்ற காவல் அதிகாரியை திருமணம் செய்கின்றார் அவளது பிரச்சினைக்குரிய கடந்த காலம் அவளை தொடர்ந்து துரத்த அவளின் உணர்வுகளை அழகாக வர்ணிக்கும் ஒரு காதல் பரபரப்பூட்டும் கதையாக சொல்லப்படுகின்றது.

இந்த தொடர் 16 அக்டோபர் 2019ஆம் ஆண்டு 177 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்திற்கு நாகினி என்ற தொடர் மறு ஒளிபரப்பு செய்யப்படுகின்றது.

## ஆதாரங்கள்

## வெளி இணைப்புகள்
*
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
இந்திய மேலாண்மை கழகம் இந்தூர்

***இந்திய மேலாண்மை கழகம் இந்தூர் *** (ஆங்கிலம்:**Indian Institute of Management Indore** சுருக்கமாக **IIM-I**- **ஐஐஎம்-ஐ**) இந்தியாவின் மத்தியப் பிரதேசம் மாநிலம், இந்தூரில் உள்ள ஒரு மேலாண்மை கழகம் ஆகும். 1996 ஆம் ஆண்டில் நிறுவப்பட்டது. இந்திய மேலாண்மை கழகங்களில் இது ஆறாவதாக நிறுவப்பட்டதாகும்.

## மேலும் பார்க்க
* இந்தியாவில் உள்ள பல்கலைக்கழகங்களின் பட்டியல்
* இந்தியக் கல்வி
* தொலைதூர கல்வி குழுமம்
* பல்கலைக்கழக மானியக் குழு (இந்தியா)
*இந்திய மேலாண்மை கழகம் கொல்கத்தா
*இந்திய மேலாண்மை கழகம் லக்னோ
*இந்திய மேலாண்மை கழகம் அகமதாபாத்

## மேற்கோள்கள்

## வெளியிணைப்புகள்

* 

பகுப்பு:இந்திய மேலாண்மை பள்ளிகள்
கட்டிகானப்பள்ளி

**கட்டிகானப்பள்ளி** (KATTIGANAPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.
## ஊரில் உள்ள கோயில்கள்
* கட்டிகானப்பள்ளி சென்றாயசாமி கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கோடிப்பள்ளி

**கோடிப்பள்ளி** (KODIPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது, வேப்பனப்பள்ளியில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  621  வீடுகள் உள்ளன. கிராமத்தின் மொத்த மக்கள் தொகையானது 2735 ஆகும். இதில் ஆண்கள் எண்ணிக்கை  1410, பெண்களின் எண்ணிக்கை 1325 என உள்ளது. மக்களின் கல்வியறிவு விகிதமானது   57.4%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சாரா கான் (தொலைக்காட்சி நடிகை)

**சாரா கான்** *(Sara Khan)* ஒரு இந்திய தொலைக்காட்சி நடிகை மற்றும் விளம்பர நடிகையாவார்.. இவர் 2007 இல் மிஸ் போபால் பட்டம் வென்றுள்ளார். மத்தியப் பிரதேச தூர்தர்ஷன் மற்றும் ஈ.டி.வி ஆகியவற்றிற்காக இவர் நடித்துள்ளார். அவர் ஸ்டார் பிளஸ் தொலைக்காட்சி நிகழ்ச்சியில் *சப்னா பாபுல் கா பிடாயில்*  சாதனா என்ற பாத்திரத்தின் மூலம் தனது தொலைக்காட்சி வாழ்க்கையைத் தொடங்கினார்.. கான் மற்றும் அங்கத் ஆகியோர் 2008 ஆம் ஆண்டில் ஸ்டார் பரிவார் விருதுக்கு பரிந்துரைக்கப்பட்டனர். 2010 இல் பிக் பாஸ் 4 இல் ஒரு போட்டியாளர் ஆவார். அவரது அடுத்த படம் *எம்3 - மிட்சம்மர் மிட்நைட் மும்பை*, இது 16 மே 2014 அன்று வெளியானது. சாரா தனது படங்களை, வீடியோக்களை மற்றும் சமூக ஊடகங்களில் கருத்துக்களை இடுகையிட பயன்படுத்தினார். சாரா பாக்கிஸ்தான் தொடர்களில் நடித்துள்ளார்.
## தொழில்
கான் தனது தொழில் வாழ்க்கையை ஒரு விளம்பர நடிகையாகத் தொடங்கினார். பிரபலமான ஸ்டார் பிளஸ் நிகழ்ச்சியான *சப்னா பாபுல் கா பிடாய்யில்* அவர் அறிமுகமானார் (2007-2010). 4 ஆண்டுகளாக அங்கத் ஹஸிஜாவுக்கு எதிரான பிரதான முன்னணி கதாபாத்திரத்தில் சாதனாவாக நடித்தார், சாதானா பாத்திரத்தை முடிவுக்கு கொண்டுவருவதற்காக 2010 ஜூன் மாதம் அவர் அந்த நிகழ்ச்சியை விட்டு விலகினார். 2010 இல் சாரா ஜீ டி.வி நிகழ்ச்சியில் *ப்ரீட் சீ பண்டி யே டோரி ராம் மிலாயி ஜோடி* என்ற தொடரில் (2010-2012)  *பிரீயல் கோர்* என்ற நடிகை நடித்து வந்த *மோனா* என்ற பாத்திரத்தில் நடித்தார்.

2013 ஆம் ஆண்டில், சாரா *லைஃப் ஓகே* என்ற தொலைக்காட்சியில் ஒளிபரப்பான *ஜுனூன்* -*அய்சி நஃப்ரத் தோ கியாஷா இஷ்க்* என்ற தொடர் மூலம் தொலைக்காட்சியில் அறிமுகமானார். பின்னர், 2014 ஆம் ஆண்டு முதல் 2015 ஆம் ஆண்டு வரை பிரபலமான *கலர்* தொலைக்காட்சி நிகழ்ச்சியான மூன்று முடிச்சு தொடரில் இச்சாதாரி நாகமாக நடித்தார். *வி தி சீரியல்*, *பியார் ட்யூன் க்யா கியா*, *என்கவுண்டர்* மற்றும் பாக்கிஸ்தான் நாடகம் *துஜ்சே ஹாய் ராப்டா* போன்ற தொடர்களிலும் நடித்துள்ளார்.

2015 ஆம் ஆண்டில், *[[& தொலைக்காட்சி|& டிவி]]* என்ற தொலைக்காட்சியில் பாக்கியலட்சுமி என்ற தொடரில் பவித்ரா என்ற பாத்திரத்திலும், பின்னர் 2016 ஆம் ஆண்டில், அவர் *& டிவி* நிகழ்ச்சியில் சௌபாக்யலட்சுமி என்ற தொடரில் *குகூ* எனற பாத்திரத்திலும் நடித்தார். 2017 ஆம் ஆண்டில், கான் *டில் பாலே ஓபராய்* என்ற தொடரில் சிறப்புத் தோற்றத்திலும் நடித்தார். மேலும் *இஷ்காபாஷ்* என்ற ஒரு நிகழ்ச்சியில் மோகினியாக நடித்தார். பின்னர் அவர் ஸ்டார் பிளஸ் நிகழ்ச்சியான *ஜானா நா தில் சே தூர்* என்ற தொடரில் கங்கனாவாக நடித்தார். 

## தனிப்பட்ட வாழ்க்கை
சாரா கான் ஒரு சுன்னி முஸ்லிம் பிரிவைச் சார்ந்தவர் ஆவார். அவருக்கு ஆயா கான் என்ற ஒரு சகோதரி உள்ளார். சாரா 2010 இல் *பிக் பாஸ் 4* நிகழ்ச்சியில் இஸ்லாமிய திருமண விழாவில் ஷியா முஸ்லீமான *அலி மெர்ச்சன்ட்*, என்ற தொலைக்காட்சி நடிகரை திருமணம் செய்துகொண்டார், ஆனால் இரண்டு மாதங்களுக்குப் பிறகு அவரை விவாகரத்து செய்தார். இவரது நெருங்கிய நண்பர்கள் இத் திருமணத்திற்கு கலர்ஸ் தொலைக்காட்சி    ஊதியம் வழங்கியதாக தெரிவித்தனர். ஆனால் தொலைக்காட்சி நிறுவனம் இதை மறுத்ததுடன், திருமணம் அவர்களின் தனிப்பட்ட விருப்பம் என்று கூறியது. சாரா விவாகரத்துக்குப் பிறகு திருமணத்தை ஒரு கனவு என விளித்தார். சச்சார் கா சாம்னா என்ற நிகழ்ச்சியில் மெர்ச்சன்ட் சாரவை தான் திருமணம் செய்து கொண்டு தனது வாழ்க்கையில் மிகப் பெரிய தவறை செய்துவிட்டதாக கூறினார்.

## குறிப்புகள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
மாப்பிள்ளைச் சம்பா

**மாப்பிள்ளைச் சாம்பா** (*Mapillai Samba*) என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். 1940 களில் அறிமுகப்படுத்தப்பட்ட பசுமைப் புரட்சிக்குப் பிறகு வழக்கிழந்த நெல் வகைகளில் ஒன்றாக கருதப்படும் இது, தனது தன்மையின் பெயரே உதாரணத்தை அடிப்படையாகக் கொண்டது.

முற்காலத்தில் திருமணம் செயதுகொள்ளும் இளைஞனான மணமகன் (மாப்பிள்ளை), திருமணத்திற்கு முன் தனது பலத்தை நிருபிக்கும் வகையில் இளவட்டக் கல்லை தூக்கும் வழக்கம் தமிழர்களின் மரபுகளில் ஒன்றாக இருந்துள்ளது. ஆகவே  திருமணத்திற்கு முன்னதாக உடல்வலிமையை அதிகரிக்கக்கூடிய இந்நெல்லின் அரிசியில் உருவாக்கப்பட்ட பலகாரங்களை மாப்பிள்ளைக்கு வழங்கப்பட்டதாக கூறப்படுகிறது.

## பருவம்
நீண்டகால (155 - 160) நெல் வகையான இது, சூலை  15 முதல் சனவரி 14 முடிய சம்பா பருவத்திலும்,  மற்றும் செப்டம்பர் 15 முதல் பிப்ரவரி 14 வரையான பின் சம்பா பருவத்திலும் பொதுவாக பயிரிடப்படுகிறது.

## குறிப்புகள்
* இதன் நெற்பயிர்கள், களிமண் மற்றும் மணற்கலந்த களிமண் போன்ற நிலங்களில்  சுமார் 120 செமீ உயரத்திற்கு வளர்கிறது.
* சொரசொரப்பான தானியத்தை கொண்டுள்ள இதன் அரிசி சாம்பல் கலந்த செந்நிறமாக காணப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சேலம் மாவட்ட பேரூராட்சிகள் பட்டியல்

**சேலம் மாவட்ட பேரூராட்சிகள்** - தமிழ்நாட்டின் சேலம் மாவட்டத்தில் 33 பேரூராட்சிகள் இருந்தன. அவற்றுள் இடங்கணசாலை பேரூராட்சி, தாரமங்கலம் பேரூராட்சி ஆகியவை 16 அக்டோபர் 2021 அன்று நகராட்சியாக தரம் உயர்த்தப்பட்டன.

## மேற்கோள்கள்


பகுப்பு:சேலம் மாவட்டம்
பகுப்பு:தமிழகப் பட்டியல்கள்
பெனுமாலி மது

**பெனுமாலி மது** (*Penumalli Madhu*) என்பவர் இந்தியப் பொதுவுடமைக் கட்சியின் மார்க்சிசுட்டு பிரிவைச்  சேர்ந்த ஓர் அரசியல்வாதி ஆவார். இவர் இக்கட்சியின் ஆந்திரப் பிரதேச மாநிலத்தின் மாநிலச் செயலராக இருந்தார்.  இவர்  ஆந்திர பிரதேசம் மாநிலம் சார்பாக  இந்திய நாடாளுமன்றத்தின்  முன்னாள் உறுப்பினர் ஆவார் . இந்திய நாடாளுமன்றத்தில் ஆந்திரப்பிரதேச மாநிலத்தின் சார்பாக மாநிலங்களவையை  பெனுமாலி மது அலங்கரித்தார்.

## மேற்கோள்கள்

## புற இணைப்புகள்
* http://cpimap.org/

பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
சரிதா சௌத்ரி

** சரிதா கேத்தரின் லூயிஸ் சௌவுத்ரி** என்கிற **சரிதா கேத்தரின் லூயிஸ் சௌவுத்ரி** (*Sarita Catherine Louise Choudhury*) 1966 ஆகஸ்ட் 18 இல் பிறந்த ஒரு பிரித்தானிய இந்திய நடிகையாவார். மீரா நாயர்  இயக்கிய *மிஸ்ஸிஸிப்பி மசாலா* (1992), *பெரேஸ் ஃபேமிலி* (1995) *காம சூத்ரா: எ டேல் ஆப் லவ்* ( 1996) போன்ற சிறந்த   திரைப்படங்களில் நடித்துள்ளார். 1990 களின் பிற்பகுதியில், *எ பெர்ஃபர்ட் மர்டர்*, *3 ஏ.எம்* என்ற படத்தில்  துணைப் பாத்திரங்களில் இவர் நடித்தார். ஜான் காசாவேட்ஸ் இயக்கிய *குளோரியா என்ற படத்தில் மறு ஆக்கத்தில் நடித்தார்*. 2002 ஆம் ஆண்டில், *ஜஸ்ட் எ கிஸ்* திரைப்படத்தில் நடித்தார். இசுபைக் லீயின் இயக்கத்தில் ஷீ *ஹேட் மீ என்ற படத்தில்* இவர் ஒரு லெஸ்பியன் பாத்திரத்திலும், 2006 ஆம் ஆண்டில்  எம் நைட் ஷியாமளன் இயக்கிய *லேடி இன் த வாட்டர்* என்ற படத்தில் *அனா ரான்* என்ற வேடத்திலும் நடித்துள்ளார். மேலும் அவர் *தி* ஹங்கர் கேம்ஸ்: *மோக்கிங்ஜே பகுதி 2*  மற்றும் *[[டொம் ஹாங்க்ஸ்|டாம் ஹாங்க்ஸுடன்]]* இணைந்து 2016 இல் *ஏ ஹோலோகிராம் ஃபார் த கிங்  என்ற* திரைப்படத்திலும் நடித்தார்.

## ஆரம்ப வாழ்க்கை
சௌத்திரி இங்கிலாந்தின் லண்டனில் உள்ள *பிளாக்ஹீத்* என்ற இடத்தில் பிறந்தார், அரை பெங்காலி இந்திய மற்றும் அரை ஆங்கிலேய வம்சத்தில் பிறந்தார். அவரது பெற்றோர், ஆங்கில வம்சாவளியைச் சேர்ந்த *ஜூலியா பாட்ரிஷியா* மற்றும் இந்திய வங்காள வம்சத்தின் விஞ்ஞானி பிரபாஸ் சந்திர சௌத்ரி ஆவார்கள், இவர்கள் இருவரும் 1964 ல் *ஜமைக்கவின் லூசியாவில்* திருமணம் செய்து கொண்டார்கள். கனடாவின் *ஒன்டாரியோ*வின் *கிண்டன்ஸ்டனில்* உள்ள *குயின்ஸ்* பல்கலைக்கழகத்தில் பொருளாதாரம் மற்றும் திரைப்படத்தைப் படித்தார். அவருக்கு குமார் மைக்கேல் சௌத்ரி என்கிற ஒரு இளைய சகோதரரும்,சந்திர பால் சௌத்ரி என்கிற ஒரு மூத்த சகோதரரும் உள்ளானர்.

## தொழில்
1990 ஆம் ஆண்டு *மிஸ்ஸிஸிப்பி மசாலா* திரைப்படத்தில் *[[டென்செல் வாஷிங்டன்|டென்செல் வாஷிங்டனுக்கு]]* எதிராக சௌத்ரி நடித்தார், அவருக்கு *ஸ்க்ரீன்ஆக்டர்ஸ் கில்ட் (SAG)* அட்டை கிடைத்தது. மன்ஹாட்டனின் ஈஸ்ட் வில்லேஜ் திரைப்படத்தில் திரையரங்குகளில் வெளிவந்த பின்னரும் இவர் உணவு விடுதுகளில் பணியாற்றிக் கொண்டிருந்தார். அவரது முதல் படம் *மிஸ்ஸிஸிப்பி மசாலா* ஒரு வெற்றிப் படமாக மாறிய பிறகு, சரிதா சௌத்ரி, பில்லி ஆகஸ்டின் *த ஹவுஸ் ஆப் த ஸ்பிரிட்ஸின்* தழுவல் படத்தில் ஒரு சிலி நாட்டு பணிப்பெண்ணாக (1992), மற்றும்  லெஸ்பியன் தாயாக  *ஃபிரெஷ் கில்*  படத்திலும் நடித்துள்ளார்..

## குறிப்புகள்

## வெளி இணைப்புகள்
* 
* Rediff nterview
* Heyoka Magazine nterview with John LeKay

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:பிரித்தானிய நடிகைகள்
கோனாகல்லா நாராயனராவ் கௌடு

**கோனாகல்லா நாராயனராவ் கௌடு**  (*Konakalla Narayanarao Goud*) என்பவர் இந்தியாவின் 15 ஆவது நாடாளுமன்றத்தின் உறுப்பினர் ஆவார். தெலுங்கு தேசம் கட்சியின் சார்பாக இவர் ஆந்திரப் பிரதேச மாநிலத்தின் கிருட்டிணா மாவட்டத்திலுள்ள மச்சிலிப்பட்டணம் தொகுதியிலிருந்து தேர்ந்தெடுக்கப்பட்டார்

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
ஜேம்ஸ் ராஸ் தீவு

**ஜேம்ஸ் ரோஸ் தீவு** (*James Ross Island*) என்பது அண்டார்ட்டிக் தீபகற்பத்தின் வடகிழக்கு முடிவின் அருகில் உள்ள ஒரு பெரிய தீவு ஆகும். அண்டார்ட்டிக்காவும் இத்தீவும் இளவரசர் கஸ்டாவ் கால்வாயால் பிரிக்கப்பட்டுள்ளது.1,630 மீட்டர் (5,350 அடி) உயரம் உள்ள இது, ஒழுங்கற்ற வடிவமாக உள்ளது மற்றும் வடக்கு-தெற்கு திசையில் 64 கி.மீ. (40 மைல்கள்) வரை நீண்டுள்ளது. இது 1903ல் ஸ்வீடன் நாட்டு அண்டார்ட்டிக் பயணத்தின் போது கண்டுபிடிக்கப்பட்டது.

ஜேம்ஸ்" ராஸ் தீவு என்று அழைக்கப்படும் பாணி மக்முர்டோ ஒலிப்பில் மிகவும் பரவலாக அறியப்பட்ட ராஸ் தீவுடன் குழப்பத்தைத் தவிர்ப்பதற்காக பயன்படுத்தப்படுகிறது. இத்தீவு கிரஹாம் லேண்ட் என அறியப்படும் தீபகற்பத்தை சுற்றி உள்ள பல தீவுகளில் ஒன்றாகும். கிரஹாம் லேண்ட் அண்டார்ட்டிக் கண்டத்தின் மற்ற பகுதிகளை விட தென் அமெரிக்காவிற்கு மிக நெருக்கமாக உள்ளது.மெண்டல் போலார் நிலையம், செக் குடியரசின் சார்பில் அண்டார்ட்டிகா மீது அமைக்கப்பட்ட முதல் தளம், இந்த தீவில் அமைந்துள்ளது.

## மேற்கோள்கள்


பகுப்பு:அந்தாட்டிக்காவின் தீவுகள்
டைபாசுபரசு டெட்ரா அயோடைடு

**டைபாசுபரசு டெட்ரா அயோடைடு** (*Diphosphorus tetraiodide*) என்பது P2I4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆரஞ்சு நிறத்தில் ஒரு படிகத்திண்மமாகக் காணப்படும் இச்சேர்மம் கரிம வேதியியலில் ஓரு ஒடுக்கும் முகவராகப் பயன்படுத்தப்படுகிறது. பாசுபரசு +2 என்ற ஆக்சிசனேற்ற நிலையில் காணப்படும் பாசுபரசு சேர்மத்திற்கு இதுவோர் அரிய உதாரணமாகும். பாசுபரசின் சார் ஆலைடு என்று இச்சேர்மம் வகைப்படுத்தப்படுகிறது. டைபாசுபரசு டெட்ரா ஆலைடுகளில் மிகவும் அதிக நிலைப்புத்தன்மை கொண்டது டைபாசுபரசு டெட்ரா அயோடைடு ஆகும்.

## தயாரிப்பு மற்றும் கட்டமைப்பு

உலர் டையெத்தில் ஈதரிலுள்ள பாசுபரசு டிரை அயோடைடு விகிதச்சம்மாதலின்றி சிதைவு அடைவதால் டைபாசுபரசு டெட்ரா அயோடைடு உருவாகிறது. 
 
:2 PI3 → P2I4 + I2

பாசுபரசு முக்குளோரைடுடன் பொட்டாசியம் அயோடைடு சேர்த்து நீரற்ற நிபந்தனையில் சூடுபடுத்துவதாலும் இதைத் தயாரிக்க முடியும் .

2.230 Å என்ற பிணைப்பு நீளம் கொண்ட ஒரு P-P பிணைப்பைக் கொண்ட நேர்மாற்று மைய இடக்குழுச் சீர்மை கட்டமைப்பை டைபாசுபரசு டெட்ரா அயோடைடு ஏற்கிறது 

### கனிம வேதியியல்

புரோமினுடன் டைபாசுபரசு டெட்ரா அயோடைடு வினைபுரிந்து PI3−xBrx கலவையாக  உருவாகிறது. கந்தகத்துடன் வினைபுரியும்போது டைபாசுபரசு டெட்ரா அயோடைடு ஆக்சிகரணம் செய்யப்பட்டு P2S2I4 சேர்மமாக உருவாகி P-P பிணைப்பை தக்க வைத்துக் கொள்கிறது.

### கரிம வேதியியல்

கரிமத் தொகுப்பு வினைகளில் டைபாசுபரசு டெட்ரா அயோடைடு முக்கியமாக ஓர் ஆக்சிசன் நீக்கும் முகவராகப் பயன்படுத்தப்படுகிறது. அசிட்டால் மற்றும் கீட்டால்களை காப்புநீக்கம் செய்து ஆல்டிகைடு மற்றும் கீட்டோன்களாக மாற்றவும், எப்பாக்சைடுகளை ஆல்க்கீன்களாக மாற்றவும், ஆல்டாக்சைம்களை நைட்ரைல்களாக்கவும் இது பயன்படுத்தப்படுகிறது. மேலும், 2-அமினோ ஆல்ககால்களை அசிரிடீன்களாக வளையமாக்கவும் இது பயன்படுகிறது. α,β-நிறைவுறா கார்பாக்சிலிக் அமிலங்களை α,β-நிறைவுறா புரோமைடுகளாக மாற்றவும் இது பயன்படுகிறது.
மேலே கூறப்பட்டுள்ளபடி பெர்த்தோலெட்டு 1855 ஆம் ஆண்டு  டைபாசுபரசு டெட்ரா அயோடைடை குன் விண்டெர்சிடீன் வினையில் கிளைக்காலை ஆல்க்கீனாக்கலில் பயன்படுத்தினார் .

## மேற்கோள்கள்

பகுப்பு:அயோடைடுகள்
பகுப்பு:பாசுபரசு ஆலைடுகள்
பகுப்பு:பாசுபேன்கள்
பகுப்பு:ஒடுக்கிகள்
பகுப்பு:கனிமவேதியியல் பாசுபரசு சேர்மங்கள்
பகுப்பு:பாசுபரசு(II) சேர்மங்கள்
நிம்மாலா ராமா நாயுடு

**நிம்மாலா ராமா நாயுடு** (*Nimmala Rama Naidu*, பிறப்பு: மே 6, 1969) என்பவர் ஒரு இந்திய அரசியல்வாதி ஆவார். ராமா நாயுடு ஆந்திரப் பிரதேச மாநிலத்தின் சட்டமன்ற உறுப்பினராக இருந்தார். முதன் முதலில் இவர் 2014 ஆம் ஆண்டு தெலுங்கு தேசம் கட்சி சார்பாக பாலகொல்லு சட்டமன்றத் தொகுதியில் போட்டியிட்டு  சட்டமன்ற உறுப்பினராகத்  தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
மணவாரனப்பள்ளி

**மணவாரனப்பள்ளி** (MANAVARANAPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## அமைவிடம்
வேப்பனப்பள்ளி ஊராட்சி ஒன்றியத்துக்குஉட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 270 கிலோமீட்டர் தொலைவிலும் உள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மரிக்கம்பள்ளி

**மரிக்கம்பள்ளி** (MARIGAMPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
கெங்கலேரி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 10 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  608  வீடுகள் உள்ளன. கிராமத்தின் மொத்த மக்கள் தொகையானது 2523 ஆகும். இதில் ஆண்கள் எண்ணிக்கை  1308, பெண்களின் எண்ணிக்கை 2215 என உள்ளது. மக்களின் கல்வியறிவு விகிதமானது  71.70 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பிரிடினியம் பெர்புரோமைடு

**பிரிடினியம் பெர்புரோமைடு** (*Pyridinium perbromide*) என்பது C5H6Br3N   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிரிடினியம் புரோமைடு பெர்புரோமைடு, பிரிடின் ஐதரோபுரோமைடு பெர்புரோமைடு, பிரிடினியம் டிரைபுரோமைடு என்ற பெயர்களாலும் இச்சேர்மம் அழைக்கப்படுகிறது. பிரிடினியம் நேர் அயனியும் டிரைபுரோமைடு எதிர் அயனியும் சேர்ந்து இச்சேர்மம் உருவாகிறது. புரோமின் சேர்ந்துள்ள  பிரிடின் மற்றும் ஐதரசன் புரோமைடின் உப்பாக இதை நோக்கும் போது பிரிடினியம் புரோமைடைக் கொண்டுள்ள ஓர் அணைவுச் சேர்மமாகவும்  பிரிடினியம் பெர்புரோமைடைக் கருதமுடிகிறது. ஒரு திண்மமாகக் காணப்படும் இச்சேர்மத்தின் வினைகள் புரோமினை ஒத்த வினைகள் போல உள்ளன. இதனால் இதுவும் ஒரு வலிமையான ஆக்சிசனேற்றும் முகவராக ஆலசனேற்றும் வினைகளில் மின்னணுகவரி புரோமின் மூலமாகப் பயன்படுத்தப்படுகிறது . குயினோலின் சேர்மமும் இதேபோல செயற்படுகிறது என்பது குறிப்பிடத்தக்கது ஆகும் 

## தயாரிப்பு

பிரிடினியம் ஐதரோபுரோமைடுடன் புரோமின் அல்லது தயோனைல் புரோமைடைச் சேர்த்து வினைபுரியச் செய்வதால் பிரிடினியம் பெர்புரோமைடு உருவாகிறது .  
     
## பண்புகள்

படிகவடிவத்தில் சிவப்பு நிறமான திண்மமாக பிரிடினியம் பெர்புரோமைடு காணப்படுகிறது. which is virtually insoluble in water.

## பயன்கள்

கீட்டோன்கள், பீனால்கள், ஈதர்கள் போறவற்றை புரோமினேற்றம் செய்யும் முகவராக பிரிடினியம் பெர்புரோமைடு பயன்படுகிறது .
  
ஒரு நிலையான திண்மம் என்பதால் இதை எளிதாகக் கையாள முடிகிறது. துல்லியமாக எடை போட்டு பயன்படுத்த முடிகிறது. குறிப்பாக சிறு அளவிலான வேதிவினைகளில் பயன்படுத்தக் கூடிய முக்கியத்துவம் வாய்ந்த பண்புகளைக் இச்சேர்மம் கொண்டுள்ளது. எடுத்துக்காட்டாக 3- கீட்டோசிடீராய்டை 1 2,4-டைபுரோமோகோலெசிடானோனாக 2 மாற்றும் வினையைக் கூறலாம்:

.
  
## மேற்கோள்கள்

பகுப்பு:பாசுபரசு சேர்மங்கள்
பகுப்பு:புரோமின் சேர்மங்கள்
பகுப்பு:ஆக்சிசனேற்றிகள்
பகுப்பு:பிரிடினியம் சேர்மங்கள்
பகுப்பு:பாலி ஆலைடுகள்
இருவளைய பாசுபேட்டு

**இருவளைய பாசுபேட்டு** (*Bicyclic phosphate*) என்பது இருவளைய கரிமபாசுபேட்டுகளின் ஒரு வகையாகும். தீத்தடுப்பு, நிலைநிறுத்தி, ஆக்சிசனேற்றத் தடுப்பு போன்ற செயல்பாடுகளுக்காக இச்சேர்மம் பயன்படுத்தப்படுகிறது. நிறமாலை ஆய்வுகளிலும் இதைப் பயன்படுத்துகின்றனர் .

மூவிணைய-பியூட்டைல்பைசைக்ளோபாசுபரோதயோனேட்டு, மூவிணைய-பியூட்டைல்பைசைக்ளோபாசுபேட்டு, ஐசோபுரோப்பைல் பைசைக்ளோபாசுபேட்டு போன்ற இருவளைய பாசுபேட்டுகள் மிகுந்த நச்சுதன்மை கொண்டவையாகும். இவற்றின் நச்சுத்தன்மை நரம்புக் கடத்திகளின் நச்சுத்தன்மையுடன் ஒப்பிடத்தக்கவையாகும். இருப்பினும் இவற்றை  அசிட்டைல்கோலினெசுட்ரேசு தடுப்பியாக கருதுவதில்லை. இவை காம்மா-அமினோபியூட்டைரிக் அமில ஏற்பி எதிர்ப்பியாகச் செயல்படுகிறது. மேலும் வலிப்பூக்கி விளைவுகளை உண்டாக்கும் திறன் கொண்ட்தாகவும் உள்ளது.  
  
## மேற்கோள்கள்

பகுப்பு:கரிம பாசுபேட்டுகள்

பகுப்பு:வலிப்பூக்கிகள்
பகுப்பு:நரம்பு நஞ்சுகள்
பகுப்பு:பாசுபேட்டு எசுத்தர்கள்
டிரைபாசுபேன்

**டிரைபாசுபேன்** (*Triphosphane*) என்பது HP(PH2)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தை முப்பாசுபேன் என்றும் ஐயுபிஏசி முறையில் டிரைபாசுபின் என்றும் அழைக்கிறார்கள். டைபாசுபேனிலிருந்து இதைத் தயாரிக்க முடியும் என்றாலும் அறைவெப்பநிலையில் இது நிலைப்புத்தன்மை அற்றதாக உள்ளது :
:2 P2H4   →  P3H5  +  PH3

தற்போது வரையில் டிரைபாசுபேன் மாதிரிகள்  P2H4 மற்றும் P4H6 சேர்மங்களால் மாசடைகின்றன. இவையிரண்டும் கிளை மற்றும் நேர்கோட்டு மாற்றியன்களாகும்..    
## மேற்கோள்கள்
 

## புற இணைப்புகள்
*IUPAC
*CHEBI

பகுப்பு:பாசுபீன்கள்
பகுப்பு:பாசுபரசு ஐதரைடுகள்
தெல்லம் பாலராசு

**தெல்லம் பாலராசு** (*Tellm Balaraju*) என்பவர் ஆந்திரப் பிரதேச மாநிலத்தின் மேற்கு கோதாவரி மாவட்டத்திலுள்ள  போலாவரம் சட்டமன்ற தொகுதியிலிருந்து தேர்ந்தெடுக்கப்பட்ட முன்னாள் சட்டமன்ற உறுப்பினர் ஆவார்.  முதன் முதலில் பாலராசு 2004 ஆம் ஆண்டு போலாவரம் தொகுதியிலிருந்து சட்டமன்ற உறுப்பினராகத்  தேர்ந்தெடுக்கப்பட்டார். பின்னர்  இவர் 2009 ஆம் ஆண்டு சட்டமன்ற தேர்தலிலும்  2012 ஆம் ஆண்டு நடைபெற்ற இடைத்  தேர்தலிலும்  சட்டமன்ற உறுப்பினராகத் தேர்ந்தெடுக்கப்பட்டார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
திருவலம்

**திருவலம்** (**Thiruvalam**), தமிழ்நாட்டின் வேலூர் மாவட்டம், காட்பாடி வட்டத்தில் அமைந்த பேரூராட்சி ஆகும்.

இப்பேரூராட்சியில் விவசாயம் முதன்மைத் தொழிலாக உள்ளது. இங்கு வில்வநாதீஸ்வரர் கோயில் கஞ்சனகிரி மலையை நோக்கியவாறு உள்ளது. இக்கோயிலில் சிவானந்த மௌனகுரு சுவாமிகளின் ஜீவ சமாதி அமைந்தள்ளது.

## அமைவிடம்
திருவலம் பேரூராட்சி, மாவட்டத் தலைமையிடமான வேலூரிலிருந்து 22 கி.மீ. தொலைவில் உள்ளது. இங்கு திருவலம் தொடருந்து நிலையம் 2 கி.மீ. தொலைவில் உள்ளது. இதனருகே கிழக்கிலும், தெற்கிலும் ராணிப்பேட்டை 12 கி.மீ.; மேற்கில் காட்பாடி 13 கி.மீ.; வடக்கில் பொன்னை 22 கி.மீ. தொலைவில் உள்ளது.

## பேரூராட்சியின் அமைப்பு
9.47 ச.கி.மீ. பரப்பும், 15  பேரூராட்சி மன்ற உறுப்பினர்களையும், 45 தெருக்களையும்  கொண்ட இப்பேரூராட்சி காட்பாடி (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  2,215 வீடுகளும்,  9,153 மக்கள்தொகையும், கொண்டது. இப்பேரூராட்சியின் எழுத்தறிவு  84.50%  மற்றும் பாலின விகிதம் ஆயிரம் ஆண்களுக்கு, 998 பெண்கள் வீதம் என உள்ளது.

## மேற்கோள்கள்


*
காசு கிருட்டிண ரெட்டி

**காசு வெங்கட கிருட்டிண ரெட்டி** (*Kasu Venkata Krishna Reddy*) என்பவர் ஓர் இந்தியா அரசியல்வாதி ஆவார். நல்லாரி கிரண் குமார் ரெட்டியின் அமைச்சரவையில் ரெட்டி ஓர் அமைச்சராகவும் இருந்தார்.

## சொந்த வாழ்க்கை

கிருட்டிண ரெட்டி ஆந்திர பிரதேச மாநிலத்தின் முன்னாள் முதலமைச்சராக  இருந்த காசு பிரம்மானந்த ரெட்டியின் மருமகனும் காசு வெங்கல ரெட்டியின் மகனும் ஆவார்.

## தொழில்

ஆந்திர பிரதேச மாநிலத்தின்  சட்ட மன்ற உறுப்பினராக குண்டூர் மாவட்டத்திலுள்ள நரசாராவ்பெட் தொகுதியில் போட்டியிட்டு கிருட்டிண ரெட்டி தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:10வது மக்களவை உறுப்பினர்கள்
சந்தனா ரமேசு

**சந்தனா ரமேசு** ( Chandana Ramesh) என்பவர் ஓர் இந்திய அரசியல்வாதி ஆவார்.  தெலுங்கு தேசம் கட்சியைச் சேர்ந்த இவர்  ஆந்திர பிரதேசத்தின் சட்டமன்ற உறுப்பினராக இருந்தார். ராசமுந்திரி  கிராமப்புற தொகுதியிலிருந்து சட்டப்பேரவையின்  அமைச்சரவைக்காக தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
கைவரிச் சம்பா

**கைவரி சம்பா** அல்லது **கைவர சம்பா** (*Kaivari Samba or Kaivara Samba, Meaning: Hand Stripes*) என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். இதன் தானியமணியின் மேற்புறத்தில் காணப்படும் வரிகள் (கோடுகள்) மனித கைகளில் உள்ள வரிகளுடன் (ரேகை) ஒப்பிட்டும், மேலும் பனைமரத்தின் கழித்துண்டுகளிலுள்ள நாராலான கோடுகளுடன் ஒப்பிட்டும் இந்நெல்லின் பெயர் சூட்டப்பட்டதாக மூலங்களில் கூறப்பட்டுள்ளது.

இயற்கையாகவே குட்டையாகவும் தடித்தும் உள்ள இந்நெல்லின் சோறு, நீரிழிவு நோயாளிகளுக்கு நல்லது என நம்பப்படுகிறது. 135 - 140 நாட்களில் அறுவடைக்கு தயாராகக்கூடிய இந்த நெல்வகை, 15 - 18 பைகள் வரை மகசூல் கிடைப்பதாக கருதப்படுகிறது.

சுமார் 150 செமீ உயரத்திற்கு வளரும் தன்மையுடைய இதன் நெற்பயிர், களிமண் நிலங்களில் பயிரிட முக்கியத்துவம் அளிக்கப்படுகிறது. இட்லி, தோசை, மற்றும் இடியாப்பம் போன்ற சிற்றுண்டி வகைகள் தயாரிக்க ஏற்றதாக கருதப்படும் தட்டையான இந்த நெல் இரகம், கைக்குத்தல் அரிசியில்  சுவையான அவல் உருவாக்க உகந்தது. நீர்த்தேக்கம், மற்றும் வெள்ளம் சூழ்ந்த சூழ்நிலையிலும் தாங்கிநிற்கும் தன்மைகொண்ட இதன் நெற்பயிர்கள், பூச்சிகள் மற்றும் நோய்களிருந்தும் தற்காத்து வளரும் திறனுடையதாக சொல்லப்படுகிறது.

## வெளி இணைப்புகள்
* கைவரி சம்பா நெல் படிமங்கள்
* கைவரச் சம்பா அரிசியின் மருத்துவ குணங்கள் தெரியுமா?
* Traditional Rice Varieties - Kaivara samba
* கைவரி சம்பா பாரம்பரிய நெல் ரகம் பற்றிய தகவல்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
தரூர் புல்லைய்யா

**தரூர் புல்லைய்யா** (*Darur Pullaiah*) என்பவர் இந்திய தேசிய காங்கிரசு கட்சியைச் சேர்ந்த  ஓர் அரசியல்வாதி ஆவார்.  1977 மற்றும் 1980 ஆம் ஆண்டுகளில் இவர் ஆந்திரப்பிரதேச மாநிலத்தின் அனந்தப்பூர் தொகுதியிலிருந்து இந்திய நாடாளுமன்றத்திற்கும், நாடாளுமன்றத்தின் கீழவைக்கும் தேர்ந்தெடுக்கப்பட்டார்.  சென்னை இலயோலாக் கல்லூரி மாணவரான இவர் சென்னை சட்டக் கல்லூரியிலும் படித்து பட்டம் பெற்றுள்ளார்

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:இந்திய அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
நாச்சிகுப்பம்

**நாச்சிகுப்பம்** (NACHCHIKUPPAM)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது வேப்பனப்பள்ளியில் இருந்து 4 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 24 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  304  வீடுகள் உள்ளன. கிராமத்தின் மொத்த மக்கள் தொகையானது 1393 ஆகும். இதில் ஆண்கள் எண்ணிக்கை  701, பெண்களின் எண்ணிக்கை 692 என உள்ளது. மக்களின் கல்வியறிவு விகிதமானது  62.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்